Jy’s so reg… ons oordeel ander mense so maklik aan wat ons van die persoon sien op TV of hoor op die radio en hang dan die bordjie van ons waarneming om hulle nekke – goed of sleg. Jy praat van iets “eenvoudig” soos ‘n radiostasie wat mens se lewe so impakteer. Laat ek vir jou se, wat jy kom doen het, eers met daai ander stasie en nou met Bok Radio, is geen geringe of eenvoudige ding nie. Ek ken jou nie persoonlik nie en ook nie jou persoonlike omstandighede en die dinge waarna jy verwys wat jou so terugslaan nie, maar een ding wil ek jou verseker, jy het, deur radio, vir ander mense wat voel soos jy beskryf jy voel, ‘n ander perspektief op hulleself en die lewe kom gee.
Ek weet nie eintlik wat ek vir jou kan se nie, behalwe dat ek hoor wat jy se en dat ek dink ek verstaan, want ek is ook nou al moeg vir opstaan na elke platslaan… gee whizzz, dit tap soveel energie om elke keer weer op te staan terwyl jy weet daar is iets of iemand wat net vir die regte tyd sit en wag om weer jou voete onder jou uit te haal. Ek is nie ‘n bekende radioman of kunstenaar nie, so ek kan verstaan dat die druk en fokus op jou soveel meer is, want almal hou jou so fyn dop.